stanford-oval/wikipedia huggingface dataset:
קליפטון (ניו ג'רזי)

| --- | --- |

 מדינה:  ארצות הברית ארצות הברית
 מדינה:  ניו ג'רזי ניו ג'רזי
 מחוז:  פסאיק
 תאריך ייסוד:  26 באפריל 1917
 שטח:  29.598104 קמ"ר
 גובה:  37 מטרים
 אוכלוסייה:  ‏
  ‑ בעיר:  90,296 (1 באפריל 2020)
 קואורדינטות:  40°51′44″N 74°09′37″W﻿ / ﻿40.8621°N 74.1604°W﻿ / 40.8621; -74.1604 
 אזור זמן:  אזור זמן מזרחי
 https://www.cliftonnj.org/
  מפת מיקום  מפה מפורטת   (למפת ארצות הברית מוגדלת) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קליפטון(למפת ארצות הברית רגילה) וושינגטון לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קליפטון(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיקליפטון(למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיקליפטון  he tabBackground:;tabBorder:#aaa;defaultTab:0;
קליפטון (באנגלית: Clifton) היא עיר במחוז פסאיק שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-11 בניו ג'רזי.
ראשוני המתיישבים האירופאיים הגיעו לאזור במאה ה-17 ובשנת 1679 נתנו שבט הלנאפי המקומי שטח של 11,000 דונם לאורך נהר פסאיק (אנ') למתיישבים הולנדים בראשות הנס פרדריק. השם המודרני של העיר נגזר מהצוקים (באנגלית: clif) של הר גארט, הגובל בשכונת אלביון פלייס בחלקה המערבי של העיר. שהתמקמו במספר מקומות נוספים. קליפטון הוכרזה כעיר בשנת 1917.
קליפטון היא פרבר מגוון של העיר ניו יורק, קצת יותר מ-16 קילומטרים ממערב לעיר. בעיר מרכזי קניות רבים וכן המשרד הראשי של חברת אבטחת המידע "Comodo".
בעיר יש קהילה יהודית אורתודוקסית הגובלת עם קהילת העיר פסאיק ולפיכך שותפה איתה במוסדות חינוך ודת ואף בעירוב משותף.
בין המפורסמים שנולדו או גדלו בעיר: דייוויד צ'ייס, מאט מיאזגה, נינה אריאנדה, רייצ'ל זגלר וג'ון סדה.
הערות שוליים

↑  Clifton celebrates 100 years of history מתוך העיתון The Record. 26 באפריל 2017.
↑  Understanding the Relationship Between the Clifton Fire.
| דגל ניו ג'רזי מדינת ניו ג'רזי |
| --- | --- | --- |
| בירת המדינה | טרנטון |  |
| אזורים גאוגרפיים | מרכז ג'רזי • חוף ג'רזי • שפלת ניו ג'רזי • צפון ג'רזי • פיין בארנס • דרום ניו ג'רזי • עמק הדלאוור |  |
| היישובים הגדולים ביותר | ניוארק • ג'רזי סיטי • פטרסון • אליזבת • טרנטון • קליפטון • קמדן • פסאיק • יוניון סיטי • איסט אורנג' • בייון • ויינלנד • ניו ברונסוויק • פרת' אמבוי • הובוקן • פליינפילד • האקנסק • קירני • לינדן • אטלנטיק סיטי |  |
| נושאים נוספים | מחוזות • סמלים • היסטוריה • דמוגרפיה • יהדות ניו ג'רזי |  |
| --- | --- |
בקרת זהויות :  NLI: 987007555179005171  GND: 4442905-8  MusicBrainz: b78bcaa3-837a-4aa8-972c-9eb1134c041c 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
רוברטו סוליס

| --- | --- |
אין תמונה חופשית
 לידה:  1945 (בן 79 בערך) ניקרגואה 
 מדינה:  מקסיקו 
 
רוברטו סוליס (באנגלית: Roberto Solis; נולד ב-1945) הוא שודד אמריקאי, רוצח מורשע ומשורר. יש לו יותר מ-30 כינויים כולל פאנצ'ו אגילה, שם עט ששימש אותו בכלא בעת שכתב שירה. הוא נעלם באוקטובר 1993.
רקע פלילי

סוליס ריצה 17 שנות מאסר בגין רצח מאבטח במהלך שוד בשנת 1969. הוא שוחרר על-תנאי בשנת 1992. לאחר שחרורו פגש את הת'ר טולצ'יף, צעירה בת 21, שהועסקה בחברת האבטחה לומיס בלאס וגאס, בעידודו.
באוקטובר 1993, בעקבות הוראותיו של סוליס, נסעה טולצ'יף ברכב משוריין שהכיל 2.5 מיליון דולר. לאחר מכן השניים נמלטו ונולד להם ילד. טולצ'יף הסגירה את עצמה בספטמבר 2005, אך סוליס עדיין במנוסה.
לקריאה נוספת

Aguila, Pancho, 1976. Hijacked. Berkeley : Twowindows Press.
Aguila, Pancho, 1977. 11 Poems. San Jose: Mango Press.
Aguila, Pancho, 1977. Anti-gravity. Berkeley: Aldebaran Review.
Aguila, Pancho, 1977. Dark Smoke: Poems. San Francisco : Second Coming Press. ISBN 0-915016-14-1
Clash, 1980 Paperback, Poetry For The People
The Therapeutist and the 3rd Day Hunger Poem, 1978, single tri-fold sheet, Berkeley: Artaud's Elbow
הערות שוליים

↑  "News: Heist suspect turns self in". reviewjournal.com. נבדק ב-12 בינואר 2011. {{cite web}}:  (עזרה)
↑  "Weary fugitive gives up after 12 years on the run". The Times. נבדק ב-12 בינואר 2011. {{cite news}}:  (עזרה)
↑  "Roberto Solis". America's Most Wanted. אורכב מ-המקור ב-25 בדצמבר 2010. נבדק ב-12 בינואר 2011. {{cite web}}:  (עזרה)
↑  "Fugitive surrenders for Las Vegas armored truck heist". Lundigton Daily News. 17 בספטמבר 2005. נבדק ב-12 בינואר 2011. {{cite news}}:  (עזרה)
↑  Archibold, Randal C. (2005-09-16). "Fugitive in Armored Car Theft Gives Up After 12 Years". The New York Times (באנגלית אמריקאית). ISSN 0362-4331. נבדק ב-2020-01-08.
רוג'ר מקברייד אלן

| --- | --- |

רוג'ר מקברייד אלן
 לידה:  26 בספטמבר 1957 (בן 67) ברידג'פורט, קונטיקט
 מדינה:  ארצות הברית 
 לאום:  ארצות הברית ארצות הברית
 עיסוק:  סופר
 מקום לימודים:  אוניברסיטת בוסטון 
 שפות היצירה:  אנגלית
 סוגה:  מדע בדיוני
 www.rogermacbrideallen.com
 
רוג'ר מקברייד אלן (נולד 26 בספטמבר 1957) הוא סופר מדע בדיוני אמריקאי. נולד בברידג'פורט, קונטיקט ובילדותו גר בוושינגטון די. סי., בוגר אוניברסיטת בוסטון (1979).
מספריו תורגמו לעברית "טבעת כארון" ו"הכדור שנופץ" (ספר המשך), שניהם מסוגת מדע בדיוני טכנולוגי קלאסי.
קתדרלת לינקולן

| --- | --- |
  
חזית הקתדרלה דגם של הקתדרלה לפני שצריחיה נהרסו תוכנית הקתדרלה
 הבניין הגבוה בעולם בתקופה:  1311 - 1549
 בניין קודם:  קתדרלת סנט פול הישנה
 בניין הבא:  כנסיית אולף הקדוש
 מידע כללי
 סוג:  קתדרלה אנגליקנית 
 על שם:  מרים, אם ישו 
 מיקום:  לינקולן 
 מדינה:  הממלכה המאוחדת 
 הקמה ובנייה
 תקופת הבנייה:  1092–1311 (כ־219 שנים)
 תאריך פתיחה רשמי:  המאה ה־13 
 סגנון אדריכלי:  אדריכלות גותית אנגלית 
 מידות
 אורך:  147 מ' 
 גובה:  160 מטר
 קואורדינטות:  53°14′04″N 0°32′10″W﻿ / ﻿53.23444°N 0.53611°W﻿ / 53.23444; -0.53611
 www.lincolncathedral.com
 he
 
קתדרלת לינקולן (באנגלית: Lincoln Cathedral) היא הקתדרלה הראשית של העיר לינקולן שבאנגליה. הקתדרלה היא מושב הדיוקסיה (בישופות) של לינקולן השייכת לכנסייה האנגליקנית. הקתדרלה מכונה גם לעיתים "The Cathedral Church of the Blessed Virgin Mary of Lincoln".
הקתדרלה נבנתה בשלבים בין השנים 1092 ו-1311. רובה נבנה בסגנון הגותי המייצג באופן טוב את הגותיקה של אנגליה בימי הביניים. הקתדרלה החזיקה בתואר המבנה הגבוה ביותר בעולם מהשלמת צריחיה בתחילת המאה ה-14, כשהתנשאה לגובה של 160 מטר, ועד שנת 1549 בה קרס חלק מהמגדל המחודד הגבוה ביותר שלה. עד בנייתה הייתה הפירמידה הגדולה של גיזה המבנה הגבוה ביותר בעולם במשך כמה אלפי שנים.
מגנה כרטה

הבישוף של לינקולן היה אחד החותמים על המגנה כרטה ובמשך מאות שנים, הקתדרלה החזיקה באחד מארבעת העותקים המקוריים ששרדו. כיום שוכן העותק בטירת לינקולן, בתצוגת קבע. שאר העותקים נמצאים בספרייה הבריטית (שני עותקים) ובקתדרלת סולסברי (עותק אחד).
השדון של לינקולן

בתוך הקתדרלה יש פסל אדם או שדון באבן שבין הקשתות, הידוע בשם "השדון של לינקולן". פסל זה אפוף אגדות, וישנן מספר גרסאות לאגדות סביב הדמות.
לפי האגדה מהמאה ה-14, שני יצורים זדוניים שנקראו שדונים (Imps) נשלחו בידי השטן לבצע מעשי רשע על פני האדמה. אחרי שגרמו למהומה אי שם בצפון אנגליה, השדונים התקדמו לקתדרלת לינקולן, שם הם הפכו שולחנות וכיסאות והפילו את הבישוף. מלאך הופיע בבית המקהלה וציווה עליהם להפסיק. אחד השדונים ישב על עמוד אבן והחל לזרוק אבנים על המלאך בשעה שהשני התחבא מתחת לשולחנות השבורים. המלאך הפך את השדון על העמוד לאבן ולשדון השני הרשה להימלט. השדון שהפך לאבן הוא השדון של לינקולן, שאותו עדיין ניתן למצוא, קפוא באבן, יושב על עמוד אבן בבית המקהלה.
לפי האגדה, השדון שברח נמלט לגרימסבי, שם הוא שב לגרום צרות. הוא נכנס לכנסיית סנט ג'יימס והחל לחזור על התנהגותו בקתדרלת לינקולן. המלאך הופיע שוב והכה את השדון, לפני שהפך אותו לאבן כמו את חברו. ניתן לראות את השדון של גרימסבי בתוך כנסיית סנט ג'יימס, דבוק לתחתית.
ספריית וורן

ספריית הקתדרלה, הידועה בשם The Wren Library, מכילה מעל 227 כתבי יד נדירים, כולל את כתב היד של בדה ונרביליס, תנ"ך לינקולן מהמאה ה-11, רומנסות תורנטון ובהן תיאור מותו של המלך ארתור ועוד.
בימי הביניים אוחסנו בקתדרלה בקופסאות וארונות כתבי יד עתיקים, שמשכו מלומדים מרחוק. ב-1422 הוקם מבנה הספרייה, בזרוע המזרחית של הקלויסטר, על מנת להכיל כ-100 כתבי יד. מימי הביניים שרדו שלושה שולחנות קריאה וספסל אחד. במהלך מלחמת האזרחים האנגלית ניזוקה הספרייה. ב-1600 מייקל הוניווד, הדיקן של לינקולן, החל בתיקוני הקתדרלה והספרייה, ואלה נמשכו עד 1674. הוניווד תכנן להקים ספרייה חדשה ובחר בתוכניתו של האדריכל כריסטופר וורן, שגם השגיח על הבנייה. הספרייה החדשה נבנתה בסגנון הבארוק וצופתה בשיש. במהלך השנים שופצה הספרייה ורוב השיש וציפוי הזהב המקוריים הוחלפו.
שיפוצים ושחזורים

לפי אתר הקתדרלה מושקעים מדי שנה מעל מיליון ליש"ט בשימור הקתדרלה ותחזוקתה. הפרויקט האחרון שהושלם היה שחזור החזית המערבית בשנת 2000. ב-1997 גילו שהתמיכות הדואות בקצה המזרחי אינן מחוברות יותר לעבודת האבן ותיקונים נעשו כדי למנוע את קריסתן. הבעיה האחרונה שהתגלתה הייתה בתחרת האבן שתמכה בחלון "עין הדיקן" שעמדה לקרוס. פיתוחי האבן הוחלפו, אבל הייתה תקופה של חרדה גדולה כאשר התברר שסטייה קטנה ולו של 5 מ"מ בעבודת האבן עלולה לגרום לקריסת הקתדרלה. החלון ותמיכותיו הוסרו והוחלפו, הזכוכית נוקתה וחוזקה, ופרויקט השיפוץ הושלם באפריל 2006 בעלות של 2 מיליון ליש"ט.
לאחרונה גברו הדאגות בנוגע למצב החזית המערבית, שכן מספר פיתוחי אבן התמוטטו ונפלו, דבר שהעמיד בסימן שאלה את היעילות של התיקונים שבוצעו בשנת 2000.
גלריה

איור של הקתדרלה מהמאה ה-18 מאת ג'וזף בייקר
הקתדרלה במבט מן העיר
מראה מטירת לינקולן
הקצה המזרחי של הקתדרלה
מבט כולל על הקתדרלה מדרום
מראה מבפנים, הקצה המזרחי של בית המקהלה
מראה כללי של הקתדרלה מדרום
הקיר המזרחי של הקתדרלה וחלון הוויטראז' הגדול
החזית המערבית הנורמנית
החלון המזרחי
השדון של לינקולן, Lincoln Imp, בתחתית צורת ה-V
רוק בבית הסוהר (סרט)

| --- | --- |
כרזת הסרט
כרזת הסרט
 מבוסס על:  סיפור של נדריק יאנג
 בימוי:  ריצ'רד ת'ורפ 
 הופק בידי:  פנדרו ס. ברמן 
 תסריט:  גאי טרוספר 
 עריכה:  ראלף וינטרס 
 שחקנים ראשיים:  אלביס פרסלי  ג'ודי טיילר (אנ')
 מוזיקה:  ג'ף אלכסנדר 
 צילום:  רוברט ברונר
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  8 בנובמבר 1957
 משך הקרנה:  96 דק' 
 שפת הסרט:  אנגלית 
 סוגה:  סרט רומנטי, סרט כלא, סרט מוזיקלי, סרט דרמה 
 תקציב:  1,000,000 דולר
 הכנסות:  4,000,000 דולר
 הכנסות באתר מוג'ו:   jailhouserock
 סרט קודם:  לאהוב אותך 
 סרט הבא:  קינג קריאול 
 דף הסרט ב־IMDb
 
אלביס פרסלי בצילום פרסומת לרוק בבית הסוהר
רוק בבית הסוהר (באנגלית: Jailhouse Rock) הוא סרט מוזיקלי דרמטי אמריקאי משנת 1957 בבימויו של ריצ'רד ת'ורפ, עם אלביס פרסלי וג'ודי טיילר (אנ') בתפקידים הראשיים.
העלילה היא על אסיר משוחרר שמנסה להשתלב בתעשיית המוזיקה בעזרת חברתו אך לאחר שהוא מצליח הוא מפנה לה עורף.
ג'ודי טיילר שמשחקת מול אלביס פרסלי, נהרגה בתאונת דרכים ימים ספורים לאחר גמר ההפקה. אלביס היה המום וסירב להשתתף בפרמיירה.
המרכז העלילה נמצא השיר Jailhouse Rock שנחשב כרגע הגדול והחשוב ביותר של אלביס על מסך הקולנוע. בשנת 2003 דירג מגזין הרולינג סטון את השיר, בגרסתו של פרסלי, במקום ה-67 ברשימת 500 השירים הגדולים בכל הזמנים. השיר נכלל גם ברשימת 500 השירים שעיצבו את הרוק אנד רול.
ב-2004 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס על היותו בעל חשיבות תרבותית, היסטורית ואסתטית.
תקציר העלילה

וינס אוורט (אלביס פרסלי), פועל בניין חמום מוח, מסתבך בקטטה בבר והורג אדם. הוא נידון ל-14 חודשי מאסר ומוכנס לתא בו נמצא גם הנק הוטון (מיקי שונסי), זמר קאנטרי שנתפס בעת שוד בנק. הנק מרשה לו לנגן בגיטרה שלו ומתרשם מקולו. הוא מארגן לו הופעה בכלא שמצולמת בטלוויזיה ומשכנע אותו לחתום על חוזה לחלוקת רווחים לאחר שישוחרר. את מכתבי המעריצים לאחר השידור הוא לא מעביר לווינס.
וינס מגיע לאחר השחרור למועדון עליו המליץ מיקי, שם הוא פוגש את פגי (ג'ודי טיילר) שעוסקת ביחסי ציבור במוזיקה. הוא מופיע במועדון ומנפץ את הגיטרה שלו בשולחנו של לקוח שהפריע לו כל הזמן.
פגי מנסה להפיק לו תקליט אך ללא הצלחה כי השוק רווי. לבסוף היא מצליחה לשכנע את ידידה טדי טלבוט (דין ג'ונס) לשדר את השיר "Treat Me Nice" שהופק בהקלטה פרטית. השיר זוכה להצלחה מסחררת. כעת הם מקימים חברת תקליטים בשם לורל ושוכרים את שירותיו של עורך הדין שורש (ווהן טיילור). וינס מתפרסם ומוזמן להופיע בטלוויזיה.
מיקי מגיע אליו ומבקש לממש את החוזה ביניהם. וינס אומר לו שהחוזה לא תקף כי נחתם בלי עורך דין. בכל זאת הוא מאפשר לו להופיע אחריו בטלוויזיה ומציע לו 10%. מיקי מקבל זאת בחוסר ברירה אבל הופעתו בטלוויזיה נפסלת.
וינס מופיע בטלוויזיה בשיר "רוק בבית הסוהר" וזוכה להצלחה עצומה. הוא מתפרסם ברחבי ארצות הברית ומוזמן להופיע בסרט בהוליווד עם השחקנית שריל וילסון (ג'ניפר הולדן) שמתאהבת בו גם בסרט וגם בחיים.
הוא הופך שחצן ומתנהג ביהירות כלפי פגי ומיקי. וינס מקבל הצעה מחברת התקליטים הגדולה ז'נבה לקנות את "לורל" תמורת 750.000 דולר. היא מסרבת אך וינס אומר שימכור את החברה כי יש לו רוב שליטה בה. היחס היהיר שלו כלפי פגי ומיקי מכעיס את מיקי והוא חובט בו בגרונו. וינס נחנק ומובל לבית חולים שם הוא עובר פיום קנה, לא ברור אם יוכל שוב לשיר.
לאחר מספר שבועות מגיעים פגי, מיקי ונגנים לביתו לראות אם יוכל לשיר ווינס שר בהצלחה את "Young and Beautiful" לשמחת כולם.
צוות השחקנים

| שם השחקן/ית | שם הדמות | הערות |
| --- | --- | --- |
| אלביס פרסלי | וינס אוורט | זמר |
| ג'ודי טיילר | פגי ון אלדן | מקדמת מוזיקה |
| מיקי שונסי | הנק יוטון | זמר קאנטרי |
| ווהן טיילור | מר שורש | עורך דין |
| ג'ניפר הולדן | שרי וילסון | שחקנית קולנוע |
| דין ג'ונס | טדי טלבוט | שדרן |
רוברטו סוסה

רוברטו קרלוס סוסה (בספרדית: Roberto Carlos Sosa; נולד ב-24 בינואר 1975 בסנטה רוסה שבפרובינציית לה פמפה, ארגנטינה) הוא כדורגלן עבר ארגנטינאי ששיחק כחלוץ.
קריירה

סוסה החל לשחק בקבוצת חימנסיה לה פלאטה, אחת משתי הקבוצות הבכירות של העיר לה פלאטה. הוא ערך את הופעת הבכורה בקבוצה ב-1995 ושיחק בשורותיה עד 1998. בשנה האחרונה שלו בקבוצה כבש סוסה 28 שערים ב-38 משחקים, דבר אשר הביא לרכישת כרטיסו על ידי אודינזה מהסרייה א'.
קריירה > אודינזה

הוא שיחק 4 עונות באודינזה והצטיין בזכות גובהו וחוסנו הפיסי, הוא כבש עבור הקבוצה 33 שערים ב-104 הופעותיו בליגה.  ב-2002, אחרי שהפך לשחקן מחליף באודינזה, חזר סוסה לארגנטינה, תחילה לבוקה ג'וניורס בה לא הצליח ואחריה לחימנסיה לה פלאטה בה שיחק עד 2003 בטרם חזר בשנית לאיטליה.
קריירה > נאפולי

בעונת 2003-2004 הוא שיחק באסקולי ובמסינה מהסרייה ב' ללא הצלחה יתרה, בסוף העונה חתם סוסה בנאפולי, מהמועדונים המפורסמים של איטליה, אשר הורדה לליגה השלישית לאחר שפשטה את הרגל. המעבר לנאפולי היה מוצלח, לצד הצלחתו על המגרש, הפך סוסה לאחד מחביבי הקהל הנפוליטני הנחשב לאחד מהחמים והטובים באיטליה. במהלך עונת 2005-06 זכה סוסה ללבוש בפעם האחרונה את החולצה מספר 10 אשר נגנזה במטרה להוקיר את תרומתו של דייגו מרדונה לקבוצה, באותו משחק כבש סוסה שער שלאחריו פרץ בבכי. במהלך מרץ 2008 הצהיר סוסה על רצונו לעזוב את הקבוצה ולפנות מקום לשחקנים צעירים בסוף העונה. לבסוף החליט סוסה לחתום בחימנסיה לה פלאטה, הקבוצה בה החל את הקריירה.
קליפטון (סנט וינסנט והגרנדינים)

| --- | --- |

 מדינה:  סנט וינסנט והגרנדינים סנט וינסנט והגרנדינים
 מחוז:  הגרנדינים
 שפה רשמית:  אנגלית
 אוכלוסייה:  ‏
  ‑ בעיירה:  1,500 (2008)
 קואורדינטות:  12°35′45″N 61°25′07″W﻿ / ﻿12.595833333333°N 61.418611111111°W﻿ / 12.595833333333; -61.418611111111 
 אזור זמן:  UTC -4
  מפת מיקום  מפה מפורטת   (למפת סנט וינסנט והגרנדינים מוגדלת) קינגסטאון ג'ורג'טאון שאטובלייר פורט אליזבת גרנדה הים הקריביקליפטון(למפת סנט וינסנט והגרנדינים רגילה) קינגסטאון ג'ורג'טאון שאטובלייר פורט אליזבת גרנדה הים הקריביקליפטון  he tabBackground:;tabBorder:#aaa;defaultTab:0;
 
קליפטון (באנגלית: Clifton) היא עיירה השוכנת על חופו הדרום-מערבי של האי יוניון שבקבוצת איי הגרנדינים שבסנט וינסנט והגרנדינים.
תחבורה

קליפטון מונגשת על ידי נמל התעופה יוניון איילנד.
הערות שוליים

↑  strategic action plan for the clifton harbour, union island, עמוד 14
ערך זה הוא קצרמרבנושא יישובים בקריביים. אתם מוזמנים לתרום לוויקיפדיה ו.
קתדרלת ליצ'פילד

| --- | --- |

 מידע כללי
 סוג:  קתדרלה אנגליקנית 
 מיקום:  ליצ'פילד 
 מדינה:  הממלכה המאוחדת 
 הקמה ובנייה
 תקופת הבנייה:  ?–1195
 תאריך פתיחה רשמי:  1195 
 חומרי בנייה:  אבן חול 
 סגנון אדריכלי:  אדריכלות גותית אנגלית, Decorated gothic 
 מידות
 גובה:  76.8 מ' 
 קואורדינטות:  52°41′08″N 1°49′49″W﻿ / ﻿52.6855°N 1.8303°W﻿ / 52.6855; -1.8303
 www.lichfield-cathedral.org
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי קתדרלת ליצ'פילד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי קתדרלת ליצ'פילד
 
מבט מהאוויר
תוכנית הקתדרלה
קתדרלת ליצ'פילד
הספינה הראשית של קתדרלת ליצ'פילד
מבט מדרום על קתדרלת ליצ'פילד והפארק סביבה
קתדרלת ליצ'פילד היא קתדרלה גותית בליצ'פילד, סטפורדשייר שבאנגליה. היא הקתדרלה האנגלית היחידה מימי הביניים שבה שרדו שלושה צריחים מחודדים. הקתדרלה נבנתה בין השנים 1195–1340.
סקירה כללית

הקתדרלה מוקדשת לצ'ד ממרסיה ומרים, אם ישו. אורכה הפנימי הוא 113 מטרים (371 רגל), ורוחב הספינה הראשית הוא 21 מטר ורוחבה בטרנספט הוא 50 מטר. גובה הצריח המרכזי הוא 77 מטרים (253 רגל) וגובה שני הצריחים המערביים הוא 58 מטרים (190 רגל) כל אחד. שלושת הצריחים מכונים לעיתים Ladies of the Vale.
הקתדרלה בנויה מאבן חול שנחצבה במחצבה בדרום ליצ'פילד. קירות הספינה הראשית נוטים במעט החוצה בגלל משקל אבן החול ששימשה לבניית קמרונות התקרה - במשקל של 200–300 טונות. בעת שיפוץ הקתדרלה משקל עודף זה הוסר כדי למנוע מהקירות לנטות עוד יותר החוצה.
ליצ'פילד סבלה מנזק כבד בזמן מלחמת האזרחים האנגלית, בין השאר כל חלונות הויטראז' נהרסו. למרות זאת, חלון קפלת הגבירה מכיל את אחד מחלונות הוויטראז' המצוירים הפלמים המשובחים ביותר שקיימים. חלון זה נוצר בשנות ה-1530 ויובא ב-1801 ממנזר הרקנרודה (Herkenrode) בבלגיה, אחרי שנרכש על ידי סר ברוק בות'בי אחרי שהמנזר פורק בזמן המלחמות הנפוליאוניות. בות'בי מכר את החלון לקתדרלה באותו מחיר בו קנה אותה. חלונות ויטראז' משובחים נוספים נוצרו על ידי בטון ואוונס (1819) וכן חלונות מהמאה ה-19, בפרט אלה של צ'ארלס אימר קמפה.
אסופת הבשורות של ליצ'פילד מכילה את הבשורה על-פי מתי את הבשורה על-פי מרקוס וחלק מוקדם של הבשורה על-פי לוקאס. הן כתובות בלטינית ומתוארכות לסביבות שנת 730. במקור, היו לאסופה שני כרכים, אך אחד מהם אבד בזמן מלחמת האזרחים האנגלית. אסופה זו קרובה בסגנונה לאוסף הבשורות של לינדיספרן. כתב היד מוצג בבית מועצת הקתדרלה (Chapter House) מחג הפסחא ועד חג המולד.
ה"קלוז" - המדשאה שסביב הקתדרלה - הוא השלם ביותר באנגליה וכולל חצר מימי הביניים שפעם גרו בה חברי המקהלה.
צילום אווירי מ-2020 של קתדרלת ליצ'פילד וה"קלוז" שסביבה
היסטוריה > היסטוריה מוקדמת של הארכיבישופות של ליצ'פילד

כאשר צ'ד מונה לבישוף של מסיה ב-669 הוא העביר את הבישופות שלו מרפטון לליצ'פילד, כנראה מכיוון שליצ'פילד הייתה כבר אתר קדוש - זירת קדושים מעונים (מרטירים) בתקופת השלטון הרומי בבריטניה. הקתדרלה הראשונה שנבנתה באתר הנוכחי נבנתה ב-700 לספירה כאשר הבישוף הדא בנה כנסייה חדשה כדי להכיל את העצמות של צ'ד, שהפכו למוקד צליינות מאז שמת ב-672.
אופה האדיר, מלך מרסיה, כנראה נטר טינה לבישופים שלו, וכרת ברית עם הארכיבישוף של קנטרברי בקנט, שבזמן שהיה תחת שליטתו של אופה, לא היה ממלכת מרסיה. לכן יצר אופה האדיר ארכיבישופות משלו בליצ'פילד, ששלטה על כל הבישופויות מההאמבר עד נהר התמזה. תהליך זה החל ב-786 עם אישורו של האפיפיור אדריאנוס הראשון. אופה קיבל את פני נציגי האפיפיור בחמימות ואלה נכחו בסינוד של צ'לסי (787), בה הוצע שהארכיבישופות של קנטרברי תוגבל כדי לפנות מקום לארכיבישופות החדשה שהקים אופה. הצעה זו זכתה להתנגדות עזה, אך אופה ונציגי האפיפיור ניצחו את הארכיבישוף Jænberht ומינו את היגברט כארכיבישוף של ליצ'פילד. האפיפיור אדריאנוס הראשון העניק להיגברט את הפליום ובכך הביע את תמיכתו במהלך. בתור תודה הבטיח אופה לשלוח מדי שנה ספינה ובה זהב לאפיפיור ולספק תאורה לבזיליקת פטרוס הקדוש ברומא. ברם, הארכיבישופות של ליצ'פילד שרדה רק 16 שנים, והסתיימה מעט אחרי מותו של אופה, ואז שוב הוחזרה לחסותה של הארכיבישופות של קנטרברי, תחת הארכיבישוף Æthelhard מקנטרברי.
היסטוריה > בניית הקתדרלה

החל מ-1085 ועד סוף המאה ה-12 כנסיית העץ הוחלפו בקתדרלה נורמנית עשויה אבן. ב-1195 הוחלפה במבנה הנוכחי - הבנוי בסגנון גותי אנגלי - התאמה מקומית של האדריכלות הגותית שמוצאה בצרפת. העבודות החלו ב-1195 והושלמו רק ב-1340 עם בנייתה של קפלת הגבירה. בית המקהלה נבנה ב-1200, בית הרוחב (טרנספט) נבנה בשנים 1220-1240 והספינה הראשית נבנתה החל מ-1260. בית מועצת הקתדרלה (Chapter House) המתומן הושלם ב-1249 ונחשב לאחד החלקים היפים של קומפלקס הקתדרלה, עם סיתות וגילופי אבן מקסימים. בית מועצת הקתדרלה מכיל תצוגה של כמה מאוצרות הקתדרלה, בהם הבשורות של ליצ'פילד - כתב יד מאויר מהמאה ה-8.
היסטוריה > הרס במלחמת האזרחים האנגלית

על ליצ'פילד הוטלו שלושה מצורים גדולים בשנים 1643–1646, כאשר הקתדרלה שהוקפה בחומה ותעלה ששימשה כחפיר היוותה למעשה מתחם מבוצר. רשויות הקתדרלה תמכו במלך אנגליה, בעוד שתושבי העיירה תמכו בפרלמנט. על כן ב-1643 ביצרו רשויות הקתדרלה את ה"קלוז" - המתחם והמדשאה שסביב הקתדרלה. רוברט גרוויל, הברון ברוק השני, הוביל מתקפה על מתחם הקתדרלה המבוצר אך נהרג מקליע ב-2 במרץ 1643. סגנו של ברוק, סר ג'ון גל, החליף אותו בפיקוד על המצור. אף על פי שחיל המצב שתמך במלך נכנע לגל יומיים אחר כך, מתחם הקתדרלה נכבש מחדש על ידי הנסיך רופרט מהריין ב-20 באפריל. המהנדסים של רופרט פוצצו מטען חבלה כדי לחדור ההגנות ויצרו פרצה בחומה. מאחר שלא יכל להתמודד עם הפרצה, נכנע הפרלמנט למחרת.
הקתדרלה ניזוקה במלחמה: הצריח המרכזי נהרס, הגגות נהרסו וכל הזגוגיות של חלונות הויטראז' נופצו. במהלך שנות ה-1660 החל הבישוף ג'ון האקט בתיקון הקתדרלה ושיחזורה, כשהוא נעזר מכספים שהוענקו על ידי משפחת המלוכה שעלתה שוב לשלטון, אך השחזור ותיקון הנזק שנגרם במלחמת האזרחים האנגלית הושלמו רק במאה ה-19. עד המאה ה-19, על קצהו של הגמלון המקושט, בין שני הצריחים, עמד פסל ענק של צ'ארלס השני, מלך אנגליה, מאת הפסל סר ויליאם וילסון. כיום פסל זה נמצא ליד השער הדרומי.
היסטוריה > שחזור ויקטוריאני

אף על פי שהמאה ה-18 הייתה תור זהב עבור העיר ליצ'פילד, היא הייתה תקופה של דעיכה עבור הקתדרלה. הספרייה מהמאה ה-15, שניצבה בספינה הצפונית, הוסרה וספריה הועברו למקומם הנוכחי, מעל בית מועצת הקתדרלה. רוב הפסלים שבחזית המערבית הוסרו, ופיתוחי האבן כוסו במלט רומי. בסוף המאה ארגן ג'יימס ויאט מספר עבודות שיפוצים חשובות, בהן הסרת המזבח הראשי כדי לאחד את בית המקהלה וקפלת הגבירה לחלל פולחן אחד, וכן הוסיף סורג אבן בכניסה לבית המקהלה. פרנסיס אג'ינטון יצר את חלון הויטראז' המזרחי והוזמן על ידי מועצת הקתדרלה לבצע עבודות נוספות בקתדרלה. החזית המערבית המקושטת היא תוצאה של שחזור וחידוש נרחב מהתקופה הוויקטוריאנית שעשה סר ג'ורג' גילברט סקוט. החזית המערבית כוללת דמויות מגולפות של מלכים, מלכות וקדושים. סקוט בחר לעבוד עם החומרים אימתי שאפשר, וכאשר זה לא התאפשר יצר חיקויים משובחים. הסורג של ויאט כלל פיתוחי אבן מימי הביניים שבהם השתמש סקוט כדי לבנות את מושבי הכמורה באזור המקדש. סורג מתכת חדש שיצרו פרנסיס סקידמור וג'ון בירני פיליפ לפי תוכניות של סקוט, הוא הישג מרשים של האמנות הוויקטוריאנית וכן אריחי המינטון שבבית המקהלה, שקיבלו השראה מאלה שנמצאו ביסודות בית המקהלה, וכיום נמצאים בספרייה.
היסטוריה > המלאך של ליצ'פילד

בפברואר 2003 התגלה מתחת לספינההראשית לוח מהמאה ה-8 ועליו מגולף המלאך גבריאל. לוח זה בגובה 60 ס"מ סותת מאבן גיר והיה חלק מסרקופג שנחשב שהכיל את שרידיו של צ'ד ממרסיה. הלוח נשבר לשלושה חלקים אך מעבר לכך לא ניזוק. על הלוח נתגלו שאריות של פיגמנטים אדומים מאותה תקופה. פיגמנטים אלה מתאימים לאלה שנמצאו באסופת הבשורות של ליצ'פילד, שתוארכו ל-730. תגליף המלאך נחשף לראשונה לציבור ב-2006 כאשר מספר המבקרים בקתדרלה שולש. אחר כך נלקח תגליף המלאך לבירמינגהאם שם נחקר במשך 18 חודשים. כיום לוח זה ועליו המלאך מוצג בקתדרלה.
הערות שוליים

↑  Wilcox, Peter (2011). The Gold, the Angel and the Gospel Book. Lichfield Cathedral. pp. 16–17. ISBN 978-0-9558887-7-9.
| --- | --- |
בקרת זהויות :  NLI: 987007604158405171  GND: 5516581-3  ISNI: 0000 0001 0683 6093  LCCN: n79081512  NLA: 35463974  VcBA: 494/59353  VIAF: 127830403   WorldCat (עם VIAF): 127830403
ראש ממשלת לטביה

| --- | --- |


 איוש נוכחי:  אוויקה סיליניה
 תאריך כניסה לתפקיד:  15 בספטמבר 2023
 דרכי מינוי:  הצעה על ידי נשיא לטביה, אישור על ידי הסאימה
 תחום שיפוט:  לטביה לטביה
 משך כהונה קצוב:  אין
 ייסוד המשרה:  19 בנובמבר 1918
 איוש ראשון:  קרליס אולמניס
 תאריך ביטול המשרה:  1940–1991
 www.mk.gov.lv
 
ראש ממשלת לטביה (בלטבית: ministru prezidents) הוא החבר החזק ביותר בממשלת לטביה, העומד בראש קבינט השרים של לטביה. ראש הממשלה מקבל מועמדות מנשיא לטביה, אך חייב לקבל רוב פרלמנטרי בסאימה.
תרגום ישיר מלטבית של המונח הרשמי הוא שר-נשיא (Minister-president), תפקיד המשמש כראש הרשות המבצעת בכמה ממדינות אירופה.
רשימה

להלן רשימה של כל ראשי ממשלת לטביה הן מהתקופה הראשונה של עצמאות לטביה (1918–1940) והן מאז שהמדינה חזרה לעצמאותה (1990 עד היום). מ-1990 עד 6 ביולי 1993 נודע ראש הממשלה כיושב ראש מועצת השרים.